open-index/open-wikipedia-markdown huggingface dataset:
Foster the People

**Foster the People** — 2009-cu ildə Los-Ancelesdə qurulmuş indi-rok qrupu. Onun üzvləri müğənni Mark Foster, gitaraçı Şon Çimino və klaviatura ifaçısı Aysom İnnisdir.

Fosterin "Pumped Up Kicks" mahnısı 2010-cu ildə viral uğur qazandıqdan sonra qrup, Startime International-dan rekord müqaviləsi əldə etdi və kiçik klub şouları və musiqi festivallarında çıxışlar vasitəsilə pərəstişkarlar qazandı.

## Diskoqrafiya
* *[[Torches]]* (2011)
* *Supermodel* (2014)
* *Sacred Hearts Club* (2017)

## İstinadlar
Ampula

**Ampula**  (,  — аmfora) — müasir mənada dərmanların saxlanması üçün nəzərdə tutulmuş hermetik qapalı şüşə qab, kimyəvi cəhətdən təmiz maddələrin və ya steril dərmanların, tikiş materiallarının (məsələn, ketqut) saxlanması üçün istifadə olunur.
## Tarixi dəyərləri

### Qab

Ampula qədim Romada sağsıdan, şüşədən və ya metaldan hazırlanmış, adətən geniş gövdəli, dar boyunlu və iki tutacaqlı kiçik qabdır. Yağ və başqa mayelərin saxlanması üçün nəzərdə tutulmuşdur.
### Sülhsaxlayan

Pravoslav və Katolik kilsələrində sülh, müqəddəs su və digər müqəddəs mayelərin saxlanması üçün istifadə olunurdu. Ampulanı bəzən ikonalar saxlanılan sandıqlara qoyurdular. Məsələn Salonikli Demetriusun mozaika ikonasının yuxarı sahəsinə (İtaliyadakı Sassoferrato muzeyi XIV əsr) əzab çəkmiş müqəddəs Demetriusu təmizləyən müqəddəs suyla dolu qurğuşun ampula qoyulmuşdur.

## İstifadəsi

Ampula nazik, uzunsov formada olur. Tibbi məqsədlər üçün dərmanları steril vəziyyətdə saxlamaq üçün istifadə olunur. Bəzən ampulanın yuxarı ucunda qırılma nöqtəsi, onun altında isə kəsik yeri olur. Açarkən ampulanın ucunu yuxarıda saxlamaq lazımdır. Əgər ampulanın yuxarı ucunda heç bir kəsik yeri yoxdursa, adətən belə ampulaların qutusuna bıçaq (balaca mişar), bəzən skarifikator qoyurlar.

Açmadan əvvəl ampulanın kəsik yeri (qırılma) etanol məhlulu ilə dezinfeksiya olmalıdır. Şüşə parçaları ilə zədələnməmək üçün  ampulaları açarkən ucunu steril salfet və ya xüsusi qurğu ilə tutmaq tövsiyə olunur.


Şəkil:Calcium gluconate.JPG|Kalsium qlükonatın iti uclu şüşə ampulada enjeksiyon məhlulu və 10 ampul üçün karton qutu 
Şəkil:Atropine 0,5mg-ml vials yellow background.jpg| Blister polimer qablaşdırmada, kənarında nöqtə ilə işarələnmiş küt burunlu atropin sulfat  inyeksiya məhlulu olan şüşə ampulalar
Şəkil:Steriele fysiologische oplossing voor injectie.jpg|Rəngli dairəvi işarəli, bütöv və açılmış inyeksiya üçün su şüşə ampulalar
Şəkil:File for ampoules.jpg|Ampulaların ucunu kəsmək üçün metal mişar, ölçü müqayisəsi uyğunluğunu ölçmək üçün kibrit
Şəkil:Metoclopramide ampule.jpg|Metoklopramidin enjeksiyon məhlulu olan polimer ampul, açılış fırlatmaqla, iynə ilə deşməklə və ya sındırmaqla həyata keçirilir.
Şəkil:Diamorphine ampoules.JPG|Diamorfin hidroxloridinin liyofilləşdirilmiş preparatı olan şüşə ampulalar, istifadə etməzdən əvvəl inyeksiya üçün su ampulada həll olunur


Şəkil:Black Phosphorus Ampoule.jpg|Kimyəvi maddələrin, ampulada qara fosforun saxlanması üçün şüşə hermetik möhürlənmiş ampula


## İstinadlar

## Ədəbiyyat

Ампулла // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907
## Xarici keçidlər
* Ампула // Православная энциклопедия
Alkalimetriya

**Alkalimetriya və asidimetriya** — neytrallaşma reaksiyası əsasında qələvi və ya turşu miqdarının təyini üçün həcmi analiz üsulu.

## Təyini

Analiz olunan məhlula qatılığı dəqiq məlum olan turşu, yaxud qələvi məhlulu tədricən əlavə olunur. Məhlula qabaqcadan tökülmüş indikatorun rənginin dəyişməsi reaksiyasının sonunu göstərir. Qələvinin miqdarı işlədilmiş turşunun miqdarına əsasən və ya əksinə hesablanır.
:: \mathsf{H^+ + OH^- \rightarrow H_2O}
Titrləşdirmənin son nöqtəsi aşağıdakı üsullarla müəyyən edilir:

* vizual - turşu-əsas göstəricilərindən istifadə etməklə
* potensiometrik 
* konduktometrik 
* spektrofotometrik

## Mənbə
* A. Məhərrəmov, M. Allahverdiyev və s. "Kiçik kimya ensiklopediyası", 1997.
Takahaşi Yoşitoki

– Edo dövründə yaşamış Yaponiya astronomu və təqvim islahatçısı. Onun tərəfindən tərtib olunmuş Kansey təqvimi 1798-ci ildə istifadə olunmağa başlanmışdır. Kartoqraf İno Tadatakanın müəllimi olmuşdur.

## İlk illəri və karyerası
Takahaşi Yoşitoki 1764-cü ildə Yaponiyanın Osaka şəhərində doğulmuşdur. Atası Takahaşi Tokuciro aşağı rütbəli məmur idi. O, gənc yaşlarından etibarən riyaziyyata maraq göstərmişdir. 1779-cu ildə atasının peşəsini götürmüş, boş vaxtlarını intellektual fəaliyyətə həsr etməyə qərar vermişdir. 1787-ci ildə təqvim alimi Asada Qoryudan dərslər almağa başlamışdır. O, Asadanın digər tələbəsi olan Hazama Şiqetomi ilə yaxın əlaqələr qurmuşdur.

Takahaşi Asadanın dəstəyi ilə daha dəqiq Ay təqvimi hazırlamaq üçün riyaziyyat və müşahidə texnikalarını öyrənməyə davam etmişdir. Asadanın məktəbində İqnats Köqler tərəfindən redaktə olunmuş *"Təqvim elmi və astronomiya kompendiumuna sikvel"* əsərini oxuyaraq Kepler qanunları və Covanni Kassininin Günəş ilə Ayın hərəkətləri haqqında olan işləri ilə tanış olmuşdur.

## Elmi töhfələri

Asada məktəbinin reputasiyasının güclənməsi və elmdə əldə olunan irəliləyişlərlə əlaqədar olaraq Tokuqava şoqunluğu Horyaku təqviminin köhnəldiyi və təqvim islahatının vacib olduğu qənaətinə gəlmişdir. Təqvim islahatı layihəsinə Asada dəvət olunsa da, xəstə olduğu üçün Takahaşi və Hazamanı məsləhət görmüşdür. Onlar Edo şəhərinə getmiş və Takahaşi 1795-ci ildə Astronomiya bürosuna qəbul edilmişdir. Təqvim islahatı üçün planlar 1797-ci ildə tamamlanmış və Kansey təqvimi adlı yeni təqvim 1798-ci ildə rəsmi olaraq istifadə olunmağa başlamışdır.

Takahaşi hesab edirdi ki, Ay təqviminin dəqiq olması üçün coğrafi uzunluqların və enliklərin də dəqiq hesablanması lazımdır. O, tələbəsi İno Tadatakanın köməyi ilə milli ölçmə işi başlatmışdır. Gördükləri iş nəticəsində Yaponiya ilə bağlı böyük xəritə kolleksiyası yaranmışdır. O, İnonun coğrafi uzunluqlar və enliklər haqqındakı işlərinə böyük təsir göstərmişdir.

Takahaşi Qərbdən bir çox ideya götürmüş, trepidasiya üçün episiklik nəzəriyyə üzərində işləmişdir. O, Jerom Lalandın *"Astronomiya haqqında traktat"* əsərinin holland versiyasını tərcümə etməyə başlamış və *"Laland astronomiyasının təhlili"* adlı əsər tərtib etmişdir. Lakin əsərin tərcüməsini tamamlaya bilməmişdir. Həyatının sonlarına doğru planetlərin hərəkətini hesablamaq üçün dəqiq metodlar hazırlamağa çalışmışdır.

## Ailəsi
Takahaşinin iki oğlu da astronom olmuşdur. O, öləndə böyük oğlu Takahaşi Kaqeyasu atasının Astronomiya bürosundakı yerini tutmuşdur. İkinci oğlu Takahaşi Kaqesuke isə Şibukava ailəsi tərəfindən qəbul edilmişdir.

Takahaşi Kaqesuke atasının yarımçıq işini götürərək Jerom Lalandın əsərinin tərcüməsini başa çatdırmışdır.

## İstinadlar

## Ədəbiyyat
*
Et tu, Brute?

**''Et tu, Brute?** (*) — azərbaycanca "Sən də mi Brut?" və ya "Hətta sən də, Brut?" kimi tərcümə olunan məşhur latın sözü. Əfsanəyə görə bu, [[Yuli Sezar]]ın son sözləridir. Sitat, [[Vilyam Şekspir|Uilyam Şekspirin]] Yuli Sezar pyesinin 3-cü aktında 1-ci səhnəsində görünür, burada [[Diktator (Qədim Roma)|Roma diktatoru]] [[Yuli Sezarın qətli|Yuli Sezar öldürülərkən]] dostu [[Mark Yuni Brut]]u sui-qəsdçilərdən biri kimi tanıdıqdan sonra səslənir. Deyilənə görə, bu ifadənin ilk məlum nümunələri [[Yelizaveta dövrü]]nə aid iki qədim pyesdə görünür; Şekspirin *VI Henri 3-cü fəsil* və [[Riçard Edes]]in *Sezar öldürüldü* adlı daha qədim pyesi. Bu ifadə əsasən bir dostun gözlənilməz xəyanətini ifadə etmək üçün istifadə olunur.

Tarixi Sezarın bu sözləri söyləməsinə dair heç bir dəlil yoxdur. Tarixi [[Yuli Sezarın son sözləri|Sezarın son sözləri]] dəqiq bilinməsə də, hadisədən bir əsr yarım sonra Roma tarixçisi [[Qay Svetoni Trankvill|Svetoni]] qeyd edir ki, Sezar ölərkən heç nə deməyib, lakin başqaları Sezarın Bruta son sözlərinin "sən də, övlad" və ya "sən də, gənc adam" anlamına gələn [[Yunan dili|yunanca]] *Kai su, teknon'' (Και συ τέκνον) ifadəsi olduğunu bildirirlər. Populyar inancın əksinə olaraq, bu sözlər Sezarın tamaşadakı son sözləri deyil, çünki dərhal sonra "O zaman Sezar yıxılsın!" deyir.

## Kontekst
E.ə 44-cü il martın 15-də (Mart İdesi) tarixi Sezar, dostu və çırağı olan Brutus da daxil olmaqla bir qrup senatorun hücumuna məruz qaldı. Sezar başlanğıcda hücum edənlərə qarşı müqavimət göstərsə də, içlərində Brutu da gördükdən sonra hadisəyə ölü kimi reaksiya verdiyi bildirilir. Svetoni bu sitatı yalnız şayiə kimi qeyd edir, eynilə Plutarx xəbər verir ki, Sezar sui-qəsdçilər arasında Brutusu görəndə heç nə demədi, sadəcə olaraq toqasını başına çəkdi.

## Təfsir
Bu ifadənin lənət və ya xəbərdarlıq kimi şərh oluna biləcəyi irəli sürülüb.
## İstinadlar
Atababa Hacıbabayev

**Atababa İsmayıl oğlu Hacıbabayev** (25 sentyabr 1947-ci ildə doğulub ) — Azərbaycan teatrşünası, yazıçısl, publisisti, yumoristi.  Azərbaycan Respublikası Əməkdar Mədəniyyət İşçisidir (2005). Azərbaycan Yazıçılar Birliyinin üzvü, Ədəbiyyat qəzetinin məsul katibi.(1987-2022)

## Həyatı

Atababa Hacıbabayev 1947-ci ildə Bakının yaxınlığındakı Xırdalan kəndində anadan olub.Azərbaycan Dövlət İncəsənət İnstitutunun teatrşünaslıq fakultəsində - professor Mehdi Məmmədovun kursunda ali təhsil alıb. 

Azərbaycan Teatr Cəmiyyətində redaktor, böyük redaktor(eyni zamanda "Bakı teatrlarında" məcmüəsinin redaktoru) vəzifələrində çalışıb. (1971-1977-ci illər). 1971-ci ilin oktyabrından 1972-ci ilin sonuna kimi sovet ordusu sıralarında xıdmət edib.

1978/81-ci illərdə Azərbaycanın Xarici Ölkələrlə Dostluq və Mədəni Əlaqə Cəmiyyətində nəşriyyat şöbəsinin müdir müavini – 7 dildə nəşr olunan "Sövet Azərbaycanı bu gün" məcmuəsinin redaktoru işləyib. 1981/87- ci illərdə Teatr Xadimləri İttifaqının bədii rəhbəri olub.  1987-ci ildən ömrünün sonuna kimi "Ədəbiyyat qəzeti"nin ("Ədəbiyyat və incəsənət") redaksiya heyətinin üzvü və məsul katibi olub. 2009-2015-ci illərdə eyni zamanda Azərbaycan Dövlət Akademik Milli Dram Teatrının ədəbi hissə müdiri vəzifəsində çalışıb. Həmçinin, Azərbaycan Dövlət Mədəniyyət və İncəsənət Univeristetində pedoqoji fəaliyyət göstərib.

Bir sıra ictimai işləri yerinə yetirir. "Yeni nəşrlər" kataloq yurnalının redaksiya şurasının sədri, Cəlil Məmmədquluzadənin ev-muzeyinin elmi şurasının üzvüdür. 2010-cu ilə kimi Azərbaycan Dövlət Mədəniyyət və İncəsənət Univeristetində pedoqoji fəaliyyət göstərib. Bir sıra tədris proqamlarının müəllifidir.

Mətbuatda teatr və digər incəsənət sahələrinə dair 2000-dən cox məqaləsi dərc olunub. X cilidlik Azərbaycan Sovet Ensiklopediyasının müəlliflərindən biri, Mirzağa Əliyevin "Xatirələrim" kitabının tərtibçisi, Mişkinaz Cavidin "Xatirələrim", Adilə İsmayılovanın "Məxluqə Sadıqova", iki cildlik "Akademik Milli Dram Teatrının foto- salnaməsi" kitablarının ixtisas redaktoru, digər onlarla kitabın və bukletin redaktoru, 1966-cı ildən mətbuatda bədii əsərləri, resenziyaları, elmi araşdırmaları, məqalələri və digər yazıları ilə çıxış edir. Məqalələri və bədii yazıları xarici ölkələlərdə də nəşr olunub. Coxsaylı televiziya və radio verlişlərinin müəllifidir. Onun verilişləri radionun qızıl fondunda qorunub saxlanılır.

2005-ci ildə Prezident İlham Əliyevin Sərəncamı ilə Azərbaycan milli mətbuatının 130 illiyi münasibətilə jurnalistikanın inkişafındakı xidmətlərinə görə **“Əməkdar mədəniyyət işçisi”** fəxri adı ilə təltif olunub. SSRİ Mədəniyyət Nazirliyi və SSRİ Mədəniyyət İşçiləri Həmkarlar İttifaqının "Kəndə mədəni hamilik əlaçısı" fəxri adlarına və digər mükafalatlara layiq görülüb.

18 sentyabr 2022-ci ildə Bakı şəhərində vəfat edib

## Kitabları
*"Rza Əfqanlı"
*"İki cəbhənin əsgərləri"
*"Səhnə andı"
*"Unudulmaz səhnə ustaları"
*"Molla Qeybullanın sərgüzəştləri"
*"İnkirlə Minkirin hüzurunda"
*"Mizan-tərəzi"

## İstinadlar

## Mənbə
*Atababa İsmayıloğlu (Hacıbabayev)
Hayk Karkaryan

**Hayk Avetisoviç Karkaryan** (; ) — Azərbaycan-sovet dövlət xadimi, Azərbaycan SSR yeyinti sənayesi naziri (1949–1953), Azərbaycan SSR təmli məhsullar sənayesi naziri (1947–1949), Azərbaycan Kommunist Partiyası Mərkəzi Komitəsinin üçüncü katibi (1939–1941), Dağlıq Qarabağ Muxtar Vilayəti Zəhmətkeş Deputatları Soveti İcraiyyə Komitəsinin sədri (1937–1939).

## Həyatı
Hayk Avetisoviç Karkaryan 1904-cü ildə keçmiş Batum vilayətinin Şavşeti kəndində dəmirçi ailəsində anadan olmuşdur. Erkən yaşda valideynləri vəfat etdiyi üçün uşaq evinə verilmiş, burada komsomol yığıncaqlarına qoşulmuşdur. 1924-cü ildə komsomol sıralarına qatılmış, 3 ildən sonra isə komsomol təşkilatı tərəfindən işçi fakültəsinə oxumağa göndərilmişdir. 1931-ci ildən ÜİK(b)P üzvü olmuşdur.

1934-cü ildə işçi fakültəsindən məzun olduqdan sonra o, yeni açılmış Beriya adına mədənə (Zığ mədəni) işləməyə göndərilmişdir. O, burada qazma qrupunda həmkarlar ittifaqı komitəsinin sədri, sonra isə rayon mədən komitəsinin sədri vəzifələrində işləmişdir. Beriya adına mədəndən sonra qısa müddət ərzində Azərbaycan Kommunist Partiyası Kaqanoviç Rayon Komitəsində, sonra isə Qafqaz Neft Mədən İşçiləri Həmkarlar İttifaqının Mərkəzi Komitəsi aparatında işləmişdir. Kaqanoviç rayon partiya komitəsi plenumunun üzvü olmuşdur.

Hayk Karkaryan 1937–1939-cu illərdə Dağlıq Qarabağ Muxtar Vilayəti Zəhmətkeş Deputatları Soveti İcraiyyə Komitəsinin sədri, 1939–1941-ci illərdə Azərbaycan Kommunist Partiyası Mərkəzi Komitəsinin üçüncü katibi işləmişdir. Sonra isə Mərkəzi Komitə katibinin yüngül sənaye üzrə müavini olmuş, Azərbaycan SSR yeyinti sənayesi naziri vəzifəsində çalışmışdır.

Hayk Karkaryan 1988-ci ildə vəfat etmişdir.

## Təltifləri
* "Lenin" ordeni — 27 aprel 1940
* "Qırmızı əmək bayrağı" ordeni
* "Şərəf nişanı" ordeni — 22 yanvar 1944
* "Qafqazın müdafiəsinə görə" medalı

## İstinadlar

## Xarici keçidlər
*
Yanğınsöndürən Sem

**Yanğınsöndürən Sem** (; ) — Sem adlı yanğınsöndürən, onun yanğınsöndürən yoldaşları və uydurma Uels kənd Pontipandi (iki real şəhərin, Pontypridd və Tonipandinin portmantosu) kəndinin digər sakinləri haqqında İngilis cizgi uşaq televiziya serialıdır. Şounun orijinal ideyası Londondan, İngiltərədən olan iki keçmiş yanğınsöndürəndən gəldi, onlar ideyalarını konsepsiyanı hazırlayan rəssam və yazıçı Rob Liyə apardılar və şou sifariş edildi.

## İstinadlar
Hisaşi Kimura

– Yaponiya astronomu. O, coğrafi enliklərin variasiyalarını müşahidə edərək onları hesablamaq üçün bərabərlik tərtib etmişdir.

## Həyatı
Hisaşi Kimura 1870-ci ildə Yaponiyanın İşikava prefekturasının Kanazava şəhərində doğulmuşdur. 1892-ci ildə Tokio Universitetinin nəzdində olan Elm kollecinin astronomiya fakültəsindən məzun olmuşdur. Daha sonra Tokio Astronomiya Rəsədxanasında işləməyə başlamış və 1899-cu ildə Mizusava Enlik Rəsədxanasının ilk direktoru seçilmişdir. Bu rəsədxana Beynəlxalq Enlik Xidmətinin yaranması ilə əlaqədar olaraq qurulmuş 6 stansiyadan biri idi. Kimura burada qütblərin hərəkəti nəticəsində yaranan enlik variasiyalarını tədqiq etməyə başlamışdır.

Həmin dövrdə qütblərin hərəkətindəki dalğalanmanı ifadə etmək üçün iki termdən istifadə olunsa da, stansiyalarda müşahidə olunan variasiyalar gözlənilməz nəticələr vermişdi. Kimura 1902-ci ildə müşahidə olunan enlik variasiyalarının 3 termlə daha yaxşı ifadə olunacağını bildirmişdir və təqdim etdiyi term Kimura termi adlanmağa başlamışdır. Kimuranın 1902-ci ildəki qeydləri *"[[Astronomical Journal]]"* və *"[[Astronomische Nachrichten]]"* jurnallarında nəşr olunmuşdur.

## Mükafatları
Kimura Kral Astronomiya Cəmiyyətinin Qızıl medalına və Yaponiya Elmlər Akademiyasının mükafatına layiq görülmüşdür. 1937-ci ildə "Mədəniyyət" ordeninə layiq görülən ilk şəxs olmuşdur. Ayda yerləşən Kimura krateri onun şərəfinə adlandırılmışdır.

## İstinadlar

## Ədəbiyyat
* 
*
Kim Petras

**Kim Petras** () — Los-Ancelesdə fəaliyyətə başlayan alman müğənni, bəstəkar. 2021-ci ildə Amigo və Republic Records ilə müqavilə bağlamazdan əvvəl o, 2016–2020-ci illər arasında sahibi olduğu BunHead Records vasitəsilə müstəqil olaraq mahnılar buraxmışdır.

Petras musiqi yazmağa yeniyetməlik yaşlarından başlayıb. 2011-ci ildə "One Piece of Tape" adlı debüt minialbomunu yayımlayıb. Müstəqil olaraq 2017-ci ildə "I Don't Want It at All" adlı debüt sinqlını çıxarıb. Onun həmin mahnısı beynəlxalq hitə çevrilib — Spotify və çox sayda musiqi hit-paradlarında birinci pilləyə çatıb. Kimin Billboard-da hit adını qazanan digər mahnılarına daxildir: "Feeling of Falling" (Cheat Codes ilə), "Heart to Break" və "1, 2, 3 Dayz Up" (Sophie ilə birlikdə).

O, həmçinin "Petras Era 1" adlanan qeyri-rəsmi rəqəmsal sinqllar kolleksiyasını da təqdim edib. 28 iyun 2019-cu ildə "Clarity" adlı debüt studiya albomunu buraxıb. Albom çıxmazdan əvvəl o, doqquz həftə boyunca tanıtım kampaniyası keçirib. Bu müddət ərzində o, vizual lirik video ilə həftədə bir sinql buraxıb. "Clarity" musiqi tənqidçilərindən bəyənmə qazanıb. Eyni zamanda, Heatseekers Chart-da yeddinci, Müstəqil Albomlar çartpnda isə 26-cı pilləyə çatıb. Petras 2019-cu ilin oktyabr ayında ikinci studiya albomu olan "Turn Off the Light"ı yayımlayıb. 2020-ci ildə Petras "Malibu" və Kygo ilə ikinci əməkdaşlığı olan "Broken Glass" mahnısı ilə daha bircuğur qazandı.

2021-ci ildə Petras Republic Records ilə müqavilə bağlayıb. 2022-ci ildə 7 trekdən ibarət minialbomu olan "Slut Pop"u dərc edib.

## Həyatı
Kim Petras Köln şəhərində anadan olub. O, doğulanda kişi təyin edilərkən valideynləri onun qız kimi olduğunu öyrəndilər. 2006-cı ildə, o zaman 13 yaşında olan Petras, cinsiyyət dəyişimini müzakirə etdiyi Alman televiziyasının cari məsələlər şousunda göründü. Petras 14 yaşında sənədli filmdə və tok-şouda, Almaniyada minimum 18 yaşından əvvəl 16 yaşında cinsiyyətin erkən dəyişdirilməsi əməliyyatı üçün icazə almaq üçün təkan verdi Bu çıxışlar onun dəyişimini beynəlxalq mediada işıqlandırılması ilə nəticələndi və onu "dünyanın ən gənc transseksualı" kimi təqdim etdi.

2007-ci ilin sentyabrında Almaniyanın saç salonları şəbəkəsində model oldu. Petras Frankfurt Xəstəxanasının psixiatriya bölməsinin rəhbəri Dr Bernd Meyenburq tərəfindən qiymətləndirilmiş və 16 yaşında cinsiyyət əməliyyatı üçün təsdiq edilmişdir; Petras 2008-ci ilin noyabrında əməliyyatın tamamlandığını elan etdi. The Daily Telegraph Petrasın o dövrdə bu əməliyyatı keçirən dünyada ən gənc insan olduğunu iddia etdi. Əməliyyatı haqqında o, "Məndən soruşdular ki, indi özümü qadın kimi hiss edirəm — amma həqiqət odur ki, özümü həmişə qadın kimi hiss etmişəm — sadəcə olaraq yanlış bədənə düşmüşəm" dedi.

BuzzFeed-ə verdiyi müsahibədə, yazdığı ilk mahnının "ikinci sinifdə oxuyan və məni sevməyən oğlan haqqında" olduğunu söylədi.

## İstinadlar
Qışlaq-i Aba (Germi)

**Qışlaq-i Aba** () — İranın Ərdəbil ostanının Germi şəhristanı ərazisinə daxil olan kənd.

## Əhalisi
Kənddə 2006-cı il siyahıya alınmaya görə 161 nəfər yaşayır (36 ailə).

## İstinadlar
Şamil Musayev

**Şamil Hacıağa oğlu Musayev** () — Azərbaycan dövlət xadimi, Azərbaycanın rabitə naziri (1990–1992).

## Həyatı
Şamil Hacıağa oğlu Musayev 1943-cü ildə anadan olmuşdur. İxtisasca avtomatik elektrik rabitə mühəndisidir.

Əmək fəaliyyətinə Bakı elektrik-quraşdırma məmulatları zavodunda elektrik çilingəri kimi başlamışdır. 1966-cı ildən 1976-cı ilədək "Azərsənayeelektroquraşdırma" trestinin Bakı Sənayerabitəquraşdırma İdarəsində mühəndis, böyük mühəndis, rəis müavini, baş mühəndis və rəis vəzifələrində işləmişdir.

Şamil Musayev 1976-cı ildə Azərbaycan SSR Nazirlər Sovetinin Quraşdırma və Xüsusi Tikinti İşləri İdarəsi rəisinin müavini təyin edilmiş, 1982-ci ildən Azərbaycan SSR quraşdırma və xüsusi tikinti işləri nazirinin müavini vəzifəsində çalışmışdır. 1989-cu ilin may ayından "Azərxüsusitikintiquraşdırma" ərazi-tikinti-quraşdırma birliyi rəisinin müavini olmuşdur. 1990-cı ilin aprel ayında Azərbaycan SSR rabitə naziri təyin edilmişdir. O, bu vəzifədə 1992-ci ilin iyun ayınadək çalışmışdır.

## İstinadlar

## Həmçinin bax
* Azərbaycan SSR hökuməti (1985–1991)
* I Azərbaycan hökuməti
* Telman Kazımov
Aleksandr Kulikov

**Aleksandr İvanoviç Kulikov** (; ) — Azərbaycan-sovet dövlət və partiya xadimi, Azərbaycan Kommunist Partiyası Mərkəzi Komitəsinin ümumi şöbəsinin müdiri (1986–1988), Azərbaycan KP MK partiya-təşkilat şöbəsi müdirinin birinci müavini, MK-nın birinci katibinin köməkçisi (1983–1986), Azərbaycan KP Şaumyan Rayon Komitəsinin birinci katibi (1980–1983), Azərbaycan SSR Ali Sovetinin 11-ci çağırış deputatı.

## Həyatı
Aleksandr İvanoviç Kulikov 1938-ci ildə Tatarıstan MSSR-in Kazan şəhərində anadan olmuşdur. Əmək fəaliyyətinə 1956-cı ildə Bakı şəhərində Paris kommunası adına gəmi təmiri zavodunda çilingər şagirdi kimi başlamışdır. Novoçerkassk Politexnik İnstitutunu bitirdikdən sonra Sumqayıt şəhərində işə göndərilmiş və burada "Azərneftkimyaquraşdırma" trestinin quraşdırma idarəsində işləmiş, ustalıqdan baş mühəndis vəzifəsinədək yüksəlmişdir. 1973-cü ilin iyun ayında o, Azərbaycan Kommunist Partiyası Sumqayıt Şəhər Komitəsinin katibi seçilmişdir.

1975-ci ildə Aleksandr Kulikov Azərbaycan KP MK aparatında kimya və neft sənayesi şöbəsi müdirinin müavini vəzifəsinə irəli çəkilmişdir. 1980-ci ildən 1983-cü ilədək o, Azərbaycan KP Şaumyan Rayon Komitəsinin birinci katibi olmuş, 1983-cü ilin əvvəlində Azərbaycan KP MK aparatına qayıtmışdır. Burada o, partiya-təşkilat şöbəsi müdirinin birinci müavini, Mərkəzi Komitənin birinci katibinin köməkçisi və 1986-cı ilin noyabr ayından Azərbaycan KP MK ümumi şöbəsinin müdiri vəzifələrində işləmişdir.

Aleksandr Kulikov 1969-cu ildən Sovet İttifaqı Kommunist Partiyasının üzvü olmuş, 11-ci çağırış Azərbaycan SSR Ali Sovetinin deputatı seçilmişdir. Azərbaycan Kommunist Partiyasının XXX və XXXI qurultaylarında MK üzvlüyünə namizəd olmuşdur. "Qırmızı əmək bayrağı" və "Xalqlar dostluğu" ordenləri ilə təltif edilmişdir.

Aleksandr Kulikov 1988-ci il iyulun 25-də 50 yaşında dənizdə boğularaq vəfat etmişdir.

## İstinadlar
İtkin kvadrat tapmacası

**İtkin kvadrat tapmacası** şagirdlərə həndəsi fiqurlar haqqında düşünməyə kömək etmək üçün riyaziyyat dərslərində istifadə olunan optik illüziyadır ; daha doğrusu, onlara fiqurlardan istifadə edərək düşünməyi yox, yalnız mətn təsvirlərindən və həndəsə aksiomlarından istifadə etməyi öyrətmək üçündür. Tapmaca azca fərqli şəkildə quraşdırılmış oxşar formalardan hazırlanmış iki düzülüşü təsvir edir. Hər düzülüş 13×5 ölçülü düzbucaqlı üçbucaq əmələ gətirirmiş kimi görünür, lakin birində 1×1 ölçülü dəlik var.
Sabrina Karpenter

**Sabrina Ennlinn Karpenter** () — amerikalı müğənni, bəstəkar, aktrisa. Sabrina aktrisalıq karyerasına cinayət teleserialı "Law & Order: Special Victims Unit" ilə başlayıb. O, Fox-un üç ay davam edən qısa müddətli serialı "The Goodwin Games"-də təkrarlanan rol alıb. Həmçinin Disney  Channel-də yayımlanan komediya serialı "Girl Meets World" (2014–2017) və televiziya filmi "Adventures in Babysitting"-də çəkilmişdir.

Sabrina, "Horns" (2013), "The Hate U Give" (2018), "The Short History of the Long Road" (2019), "Clouds" (2020) və "Emergency" (2022) kimi bir neçə bədii filmdə rol alıb. Həmçinin üç Netflix filmində, "Tall Girl" (2019) və onun davamında (2022) və "Work It" (2020) filmlərində yer alıb.

2014-cü ildə onun debüt musiqi sinqlı "Can't Blame a Girl for Trying" və eyni adlı minialbomu işıq üzü görüb. 2015-ci ildə o, "Eyes Wide Open" adlı debüt albomu və üç əlavə studiya albomu, "Evolution" (2016), "Singular: Act I" (2018) və "Singular: Act II" (2019) buraxıb. Beşinci studiya albomu "Emails I Can't Send" 2022-ci ildə işıq üü görüb.

## Həyatı
Karpenter 11 may 1999-cu ildə Pensilvaniya ştatının Kvakertaun şəhərində Devid və Elizabet Karpenterin ailəsində anadan olub və Şərqi Qrinvildə böyüyüb. Üç böyük bacısı ilə birlikdə böyüyüb və evdə təhsil alıb. 10 yaşında mahnı oxuyarkən çəkdiyi videoları YouTube-a yerləşdirməyə başlayıb. Atası onun musiqiyə olan həvəsini artırmaq üçün onun üçün səsyazma studiyası tikdirib. 2011-ci ildə Sabrina Mayli Sayrusun "The Next Miley Cyrus Project" adlı mahnı müsabiqəsinə qoşulmuş və üçüncü yeri tutmuşdur.

## Diskoqrafiya
* *Eyes Wide Open* (2015)
* *[[Evolution]]* (2016)
* *Singular: Act I* (2018)
* *Singular: Act II* (2019)
* *Emails I Can't Send* (2022)
* *[[Short n' Sweet]]* (2024)

## İstinadlar
Loren Meyberri

**Loren İv Meyberri** (, ) — şotland müğənni, musiqiçi, bəstəkar. Pop qrupu Chvrches-in vokalisti və zərb ifaçısıdır.

## Həyatı və təhsili
Meyberri 1987-ci ildə Şotlandiyanın Tornhill şəhərində doğulub. Uşaqlıqdan fortepianoda, yeniyetmə yaşlarından etibarən isə təbil çalır.

Meyberri, Bridge of Allan-da müstəqil bir məktəb olan Beaconhurst Məktəbində oxudu. O, həmçinin İllinoys ştatının Qladston şəhərində xarici tələbə kimi yaşayırdı. Stratklayd Universitetində dörd illik bakalavr hüquq dərəcəsini bitirdikdən sonra, 2010-cu ildə jurnalistika üzrə magistr dərəcəsi qazandı. 2009-cu ildən 2010-cu ilə qədər o, Birləşmiş Krallığın The Line of Best Fit musiqi vebsaytının müəllifi olmuşdur.

## Sinqllar
* Are You Awake? (2023)

## İstinadlar
Cordi El Nino Polla

**Anhel Munos Qarsiya** (11 sentyabr 1994) — səhnə adı **Jordi "El Niño Polla"** kimi tanınan, İspan pornoaktyor, prodüser, YouTuber. Brazzers şirkəti ilə gördüyü işlərlə tanınır.

Qarsiya 2018 və 2019-cu illərdə iki il arxa-arxaya Ən Populyar Kişi Nümayişçiyə görə Pornhub Mükafatını qazandı. 20 iyun 2021-ci il tarixində onun YouTube kanalı 4 milyondan çox abunəçi və 396 milyon baxış toplayıb.

## Karyerası
Qarsiya ilk dəfə 18 yaşında internetdə modellər üçün bir reklam gördükdən sonra porno filmlərdə çəkilməklə maraqlandı. Özünün fotoşəkillərini təqdim etdikdən sonra 2013-cü ildə FaKings şirkətində aktyorluq etməyə və prodüserlik etməyə başladı. Şirkətdə işləyərkən Qarsiya, oradakı prodüserlər tərəfindən, cılız və gənc görünüşünə görə "El Niño Polla" adlandırıldı.

2016-cı ilin mart ayında, Brazzers şirkəti onunla məzmun hazırlamaq üçün Twitter vasitəsilə əlaqə saxladı. Onun səhnələrindən biri şirkətin ilin ən çox baxılan videosu olduqdan sonra ona eksklüziv müqavilə təklif olundu. Bu günə qədər o, şirkət üçün 133 səhnədə çıxış edib. 2017-ci ilin əvvəlində Vice News onun uğurunu MILF pornoqrafiyasındakı yüksəlişin bir hissəsi kimi əlaqəli olan, bir neçə digər gənc kişi porno aktyorları arasında göstərdi. Elə həmin il o, Ən Yaxşı Yeni Gələn Kişi — AVN Mükafatı nominasiyasını əldə etdi.

## Şəxsi həyatı
Qarsiya İspaniyanın Syudad-Real şəhərində anadan anadan olub. O, müsahibəsində siqaret çəkmədiyini və nadir hallarda içki içdiyini açıqlayıb. 2018-ci ildə Qarsiya, 2016-cı ilin iyun ayından bəri pornoqrafik sənayedən kənar bir qadınla görüşdüyünü açıqladı.

## İstinadlar

## Xarici keçidlər
* 
*
Qurbanlı

**Qurbanlı** — soyad.

* Musa Qurbanlı — azərbaycanlı futbolçu.
* Mübariz Qurbanlı — Azərbaycan Respublikası Milli Məclisinin I, II, III, IV çağırış deputatı.
* Ruhidil Qurbanlı — Azərbaycanı təmsil edən gimnast.  
* Ramilə Qurbanlı — Azərbaycanlı jurnalist-publisist.
* Əvəz Qurbanlı — şair, yazıçı və jurnalist.

;Digər
* Qurbanlı (Germi) — İranın Ərdəbil ostanının Germi şəhristanı ərazisinə daxil olan kənd.
Aba (ad)

**Aba** — ivrit dilində kişi adı.

* Aba Bayefski — Kanada rəssamı.
* Aba Andam — Qana fiziki.
* I Aba — Şərq Kilsəsinin Patriarxı.
* Samuil Aba — Macarıstan kralı.
* Vilmoş Aba-Novak — Macarıstan rəssamı.

## Həmçinin bax
* Aba
Ali Maykl

**Aleksandra Nikol Maykl** (, ) — Amerikalı model.

## Həyatı
Ali Maykl Texas ştatının Kollivill şəhərində böyüyüb. Onun karyerası 2005-ci ildə 15 yaşında Fashion!Dallas/Kim Dauson Model Axtarışı müsabiqəsində qalib olduqdan sonra başladı. 2008-ci ilin mayında Qreypvayn Liseyini bitirdi və qısa müddət sonra modellik karyerasını davam etdirmək üçün Nyu-Yorka köçdü.

## Karyerası

## Şəxsi həyatı
2008-ci ilin fevral ayında Moda Həftəsindən kənarlaşdırıldıqdan sonra Maykl, Today-ə çıxdı və bulimiya nervoza və anoreksiya nervoza ilə apardığı mübarizəsindən danışdı .

## İstinadlar

## Xarici keçidlər
*
11.22.63 (teleserial, 2016)

**11.22.63** — Stiven Kinqin eyniadlı romanı əsasında çəkilmiş səkkiz epizoddan ibarət elmi fantastika, triller miniserialı. Serialda zaman səyyahı, Con F. Kennediyə qarşı edilmiş sui-qəsdin qarşısını almağa çalışır. Serialın icraçı prodüserləri Cey Cey Abrams, King, Bricet Karpenter, Brayan Börk və baş rolda çəkilən Ceyms Frankodur. Serial ilk dəfə 15 fevral 2016-cı ildə Hulu-da yayımlandı və tənqidçilər tərəfindən müsbət qarşılandı.

## İstinadlar
Elis Trou

**Elis Trou** (, ) Amerikalı müğənni, bəstəkar və multi-instrumentalistdir.

Trou 1999-cu ildə Kaliforniyada Cənubi Afrikalı ata və Nyu Yorklu bir ananın ailəsində anadan olub. Evanescence-in "My Immortal" əsərini ifa etmək üçün piano dərsləri almağa başladı.

## İstinadlar
Blister qablaşdırma

**Blister qablaşdırma** — dərman, kosmetika, dəftərxana ləvazimatları, mobil telefon aksesuarları kimi kiçik və yüngül məhsullar üçün istifadə olunan plastik qablaşdırma növü.

Blister qablaşdırılmış əşyanın ölçüsünə və formasına uyğun olaraq qəliblənmiş şəffaf plastik və ya sərt çap materialdan hazırlanmış qutudur (plastik qeyri-şəffaf və substrat metal folqadan hazırlana bilər — məsələn, dərmanları tablet və kapsul şəklində vakuumla qablaşdırarkən).

Blister adətən termoplastik polimerdən (plastik) hazırlanır və kiçik cib və ya çuxur formasında olur.

Qeyri-şəffaf blister əksər hallarda fotohəssas məhsulları ultrabənövşəyi şüalardan qoruyur.

## Dərman dozasının vahidləri
Blister qablaşdırma adətən dərman dozası vahidləri üçün istifadə olunur. Onlar son istifadə tarixi tələblərinə uyğun olaraq dərmanın qorunmasını təmin edirlər. ABŞ-da blister paketlər əsasən həkimlər tərəfindən dərman qablaşdırması və ya aptekdə reseptsiz satılan məhsullar üçün istifadə olunur. Dünyanın digər yerlərində blister paketlər əsas qablaşdırma növüdür, çünki apteklərdə paylama və yenidən qablaşdırma yayılmayıb.

## Ədəbiyyat
* Yam, K. L., *Encyclopedia of Packaging Technology*, John Wiley & Sons, 2009, ISBN 978-0-470-08704-6
* Lockhart, H., and Paine, F. A., *Packaging of Pharmaceuticals and Healthcare Products*, 2006, Blackie, ISBN 0-7514-0167-6
Sarılar

* Sarılar (Əhər) — İranın Şərqi Azərbaycan ostanının Əhər şəhristanı ərazisinə daxil olan kənd.
* Sarılar (Germi) — İranın Ərdəbil ostanının Germi şəhristanı ərazisinə daxil olan kənd.
* Sarılar yaşayış yeri – Naxçıvan Muxtar Respublikası Şərur rayonunun Şahbulaq kəndinin şimal qərbində arxeoloji abidə.
Zak Daues

**Zakari Edvin Daues** (; ) — Amerikalı musiqiçi, prodüser, səs mühəndisi, texnik. Mini Mansions və The Last Shadow Puppets qrupunun basçısı kimi tanınır. O, Brayan Vilson, Lana Del Rey və bir sıra sənətçilərlə əməkdaşlıq edib.

## Həyatı
Daues Kaliforniyanın Ensino şəhərində böyüyüb. Santa Kruz, Kaliforniya Universitetində Film və Rəqəmsal Media ixtisası üzrə təhsil alıb.

Daues uşaq ikən fortepianoda ifa etməyi öyrənib, lakin başladığı qrupa bas ifaçısına ehtiyac olduğunu biləndə basa keçdi.

## Diskoqrafiya
;Göründüyü albomlar
* 2009 — Mini Mansions – *Mini Mansions EP*
* 2011 — Mini Mansions – *Mini Mansions*
* 2012 — Nashville – *The Music of Nashville: Season 1, Vol 1.*
* 2012 — Lisa Marie Presley – *Storm & Grace*
* 2013 — Nashville – *The Music of Nashville: Season 1, Vol. 2.*
* 2013 — A Place at the Table – "Original Motion Picture Soundtrack*"*
* 2013 — Various Artists – *The Music of Grand Theft Auto V*
* 2014 — The Secret Sisters – *Put Your Needle Down*
* 2014 — Kimbra – *The Golden Echo*
* 2014 — The New Basement Tapes – *Lost on the River: The New Basement Tapes*
* 2015 — Brian Wilson – *No Pier Pressure*
* 2015 — Mini Mansions – *The Great Pretenders*
* 2016 — The Last Shadow Puppets – *[[Everything You've Come to Expect]]*
* 2016 — Unloved – *Guilty of Love*
* 2016 — Mini Mansions – *Flashbacks: A Collection of B-Sides From the Great Pretenders*
* 2016 — The Last Shadow Puppets – *The Dream Synopsis*
* 2017 — Aleksandra Savior – *[[Belladonna of Sadness (albom)|Belladonna of Sadness]]*
* 2017 — Imelda May – *Life Love Flesh Blood*
* 2018 — Kimbra – *Primal Heart*
* 2018 — Arctic Monkeys – *[[Tranquility Base Hotel & Casino]]*
* 2018 — Mayls Keyn – *Coup de Grace*
* 2018 — Mini Mansions – *Works Every Time* EP
* 2019 — Sharon Van Etten – *Remind Me Tomorrow*
* 2019 — *The Peanut Butter Falcon (Original Motion Picture Soundtrack)*
* 2019 — Mini Mansions – *Guy Walks Into A Bar…*
* 2019 — Lana Del Rey – Norman Fucking Rockwell
* 2021 — Lana Del Rey – ''Blue Banisters''
* 2022 — Sharon Van Etten – *We've Been Going About This All Wrong*
* 2023 — Lana Del Rey – *[[Did You Know That There's a Tunnel Under Ocean Blvd]]*

## İstinadlar

## Xarici keçidlər
Şizuki Tadao

– Yaponiya astronomu və tərcüməçisi. Yaponiyanı Nyutonun klassik mexanika konsepsiyaları ilə tanış etməsinə görə tanınır. Müasir astronomiyaya və fizikaya həsr olunmuş ilk yaponca kitabın müəllifidir.

## İlk illəri və karyerası
Şizuki Tadao 1760-cı ildə Yaponiyanın Naqasaki şəhərində yaşayan Nakano ailəsində doğulmuşdur. Lakin daha sonra Şizuki ailəsinə səkkizinci nəslin oğlu kimi qəbul edilmişdir. Bu ailə holland və yapon dili mənbələri ilə məşğul olan peşəkar tərcüməçilərdən idi.

Şizuki 1776-cı ildə tərcüməçi kimi işləməyə başlamışdır. Lakin 1777-ci ildə səhhətindəki problemlərə görə rəsmi vəzifəsini tərk etmiş və öz tərcümələri üzərində işləməyə başlamışdır. Nakano soyadını bərpa edərək **Ryuen Nakano** təxəllüsü ilə yazmağa qərar vermişdir. Daha sonra Nikolay Kopernikin heliosentrik sisteminin izahlarını və digər astronomiya əsərlərini tərcümə edən Motoki Ryoeyin tələbəsi olmuşdur.

## Elmi töhfələri
Şizuki Naqasaki limanında əldə etdiyi elmi materiallar üçün şərhlər yazmış və Yaponiyanı Nyutonun klassik mexanika konsepsiyaları ilə tanış etmişdir. O, həyatının 20 ilini sahəyə üçün həsr etmiş, həyatının qalan hissəsini isə bənzər materialların və holland dili haqqında linqvistik tədqiqatların tərcüməsi ilə keçirmişdir. 1795-ci ildə *"Roşiaşi Fuqi"* () adlı əsəri nəşr olunmuşdur.

Şizuki İsaak Nyutonun "Natural fəlsəfənin riyazi əsasları" əsərinin Con Keyll tərəfindən holland dilində yazılmış şərhlərini tərcümədə etmək üçün 20 il sərf etmişdir. Əsər 1798, 1800 və 1802-ci illərdə *"Rekişo Şinşo"* () adı ilə 3 cild şəklində nəşr olunmuşdur. Bu əsər müasir astronomiyaya və fizikaya həsr olunmuş ilk yaponca kitabdır. Qravitasiya və mərkəzdənqaçma qüvvəsi kimi Nyuton konsepsiyaları üçün yaratdığı yaponca terminlər hələ də istifadə olunmağa davam edir. Bu əsərdə Günəş sisteminin yaranması ilə bağlı nebulyar hipotezdən bəhs etmişdir. Onun hipotezi Pyer Simon Laplasın və İmmanuel Kantın hipotezləri ilə oxşarlıq təşkil edir.

Şizuki klassik Çin təlimlərinə sadiq qalsa da, şərhləri orijinallığını qorumuşdur. Kosmoloji prinsiplərlə işləməyə başlamış və fundamental mexanika qanunlarına yönəlmişdir. O, İohann Keplerin planetlərin hərəkəti haqqında üçüncü qanununu dəqiq şəkildə şərh etmişdir.

## İstinadlar

## Ədəbiyyat
* 
* 
* 
*
Yusif İmanov

**Yusif İmanov** () — Azərbaycan Premyer Liqasında çıxış edən "Sabah"ın qapıçısı.

## Karyerası

### Sabah
19 mart 2022-ci ildə Yusif Azərbaycan Premyer Liqasında "Sabah"ın heyətində "Səbail"ə qarşı oyunda debüt etmişdi.

## İstinadlar

## Xarici keçidlər
Longines

**Longines** — İsveçrənin lüks saat istehsalçısı.

## Nailiyyətlər
1905-ci ildə Longines kol saatlarını kütləvi istehsal edən ilk şirkət oldu və nəticədə fabrik tamamilə yenidən qurulmalı və idarə edilməli oldu.

1912-ci ildə Longines ilk dəfə düzbucaqlı və barel formalı saatlar buraxdı.

1960-cı ilə qədər şirkət dünyanın ən nazik kvars saatını istehsal etdi və 1979-cu ildə 2 mm maneəni qıraraq və qalınlığı cəmi 1,98 mm olan saat buraxaraq öz rekordunu qırdı.

1982-ci ildə fabrikin yaranmasının 150 illiyini qeyd etmək üçün cəmi 3 mm qalınlığında qızıl saat istehsal edildi və eyni zamanda möhkəmliyini qorudu. Bu saat hələ də La Grande Classique de Longines adlı Longines kolleksiyasının bir hissəsidir.

1983-cü ildə miniatürləşdirməyə yönəlmiş işlər öz nəticəsini verdi — qadın saatları üçün yalnız 1,75 mm qalınlığında mexanizm yaradıldı.

1984-cü ildə Conquest kolleksiyası son dərəcə dəqiq kvars hərəkətləri ilə ortaya çıxdı. Yeni temperatur kompensasiyası texnologiyası sayəsində modellər adi kvars hərəkətləri ilə təchiz edilmiş modellərdən 5–10 dəfə daha dəqiqdir.

2019-cu ildə Longines əlli milyonuncu saatın buraxılışını elan etdi
Martin Atanasov

**Martin Atanasov** (  : Мартин Атанасов
) (27 sentyabr 1996-cı ildə anadan olub) - bolqar voleybolçu . O, Bolqarıstan millisinin üzvüdür . Peşəkar klub səviyyəsində "Ankara Ziraat Bankası"nda oynayır.    

## İstinadlar
Bavariya bayrağı

Rəsmi olaraq iki **Bavariya bayrağı**ndan biri — zolaqlı tip və romb tipli, hər ikisi ağ və mavi rəngdədir. Hər iki bayraq tarixən 1180–1918-ci illərdə Bavariya krallığını idarə edən Vittelsbax sülaləsi ilə əlaqəlidir.

## Haqqında
Zolaqlı bayrağın həm üfüqi, həm də şaquli variantı və ya üzərində gerb olmayan ağ və mavi romblar Bavariyada  adlanan dövlətin rəsmi bayraqları hesab edilə bilər. Onlar mülki şəxslər və hökumət tərəfindən, o cümlədən dövlət avtomobillərində istifadə oluna bilər. Zolaqlı və romb tipli bayraqlar bərabər statusa malikdir və ofislər və ya istifadəçilər onlar arasında seçim etməkdə sərbəstdir.

Gerb əlavə edilmiş variantlar qeyri-rəsmidir və mülki şəxslər tərəfindən bu simvollardan istifadə qəti şəkildə qeyri-qanunidir, lakin laqeyd yanaşılır. Gerbli bayraq əsasən romb tipli olur.

Mavinin dəqiq tonu heç vaxt rəsmiləşdirilməyib, lakin ictimaiyyət tərəfindən istifadə edilən bayraqların əksəriyyəti təxminən RGB 0-204-255 kodlu tonlardadır; rəsmilər RGB 0-128-255-ə daha yaxın bir versiyanı istifadə edirlər. Rombların sayı ən azı 21 olmalıdır və yuxarı sol (natamam) tərəfdə olan romb mütləq ağ olmalıdır.

Rombların dəqiq mənşəyi mübahisəlidir. Onların Bavariyanın göllərinin və çaylarının və ya bəlkə də səmanın simvolu olduğuna inanılır, məsələn, Bavariya himnindəki  sözləri (Onun səmasının/cənnətinin rəngləri, ağ və mavi) ilə əlaqələndirilir.

## Tarixi bayraqlar

## Həmçinin bax

* BMW 
* Bayern Münhen FK
* Alman dövlətlərinin bayraqları

## İstinadlar
Bavariya gerbi

**Bavariya gerbi** — tarixi və müasir Bavariya dövlətinin gerbi. Gerbin böyük və kiçik forması mövcuddur. Rəsmi olaraq 5 iyun 1950-ci ildə təsdiq edilmişdir.

## Mənası
Müasir gerb 1945-ci ildə Eduard Ege tərəfindən dizayn edilmişdir. Gerbdə 4 rüb var:

# Qızıl şir — Yuxarı Pfalts zonasını təsvir edir.
# Frankoniya dırmığı — Yuxarı Frankoniya, Mərkəzi Frankoniya və Aşağı Frankoniya zonalarını simvolizə edir.
# Göy bəbir — Yuxarı Bavariya və Aşağı Bavariyanın simvoludur.
# Üç şir — tarixi Şvabiya bölgəsini təmsil edir.
# Kiçik qalxan () — Bavariya dövlətini təmsil edir.
# Xalqın tacı () — Bu tac ilk dəfə gerbdə 1923-cü ildə kral tacının atılmasından sonra xalqın suverenliyini simvolizə etmək üçün əlavə edilib.

## Tarixi
Bavariya Şərqi Frank krallığının və Müqəddəs Roma İmperiyasının əsas hersoqluqlarından biri idi. Təxminən səkkiz əsr Bavariyada hökmranlıq edən Vittelsbax sülaləsi, 1242-ci ildən romb tipli gerbi istifadə edirdi, daha sonra ona Pfalz elektoratlığının gerbindəki şir əlavə edildi.


Arms of the Palatinate (Bavaria-Palatinate).svg|1623-ə qədər
Armoiries électeurs de Bavière.svg|1623-1777
Bayern-1777.png|1777-1799
CoA Kurpfalz-Bayern 1799-1804.svg|1799-1804
Blason de Maximilien Joseph de Bavière de 1804 à 1806.svg|1804-1806
CoA Bavaria 1806.svg|1806
Armoiries du royaume de Bavière (1809).svg|1806-1835
Armoiries du royaume de Bavière (1835).svg|1835-1923
Bayern-1923.png|1923-1950
Bayern-1950.png|1950-dən bəri
Yani Atanasov

**Jani Atanasov** () — Şimali Makedoniyalı futbolçu, hazırda Splitdən olan Hajduk klubunda yarımmüdafiəçi kimi çıxış edir.

## Həyatı

## İstinadlar

## Xarici keçidlər
Rolex

**Rolex** — saatlar və aksessuarlar istehsal edən İsveçrə saat şirkətidir. Rolex ildə yarım milyondan çox saat istehsal edir. Rolex saatları ən yaxşı xam materiallardan və detallara xüsusi diqqət ayırmaqla hazırlanır. Hər bir komponent ən yüksək standartlara uyğun şəkildə dizayn edilir, hazırlanır və istehsal edilir.
Təkbulaqüngüt (Germi)

**Təkbulaqüngüt** () — İranın Ərdəbil ostanının Germi şəhristanı ərazisinə daxil olan kənd.

## Əhalisi
Kənddə 2006-cı il siyahıya alınmaya görə 229 nəfər yaşayır (44 ailə).

## İstinadlar
Santa Muerte

**Santa Muerte** (ispancadan – "*Müqəddəs ölüm*") — əsasən Meksika və ABŞ-də yayılmış, xalq katolisizmində və Meksika neopaqanizmində idol və ilahə. O, ölümün təcəssümüdür və onun fədailəri onu sağalma, qoruma və axirətə təhlükəsiz çatdırılma ilə əlaqələndirirlər. Katolik kilsəsinin və yevangelist hərəkatların liderləri tərəfindən qınanılmasına baxmayaraq, onun kultu XXI əsrin əvvəlindən bəri getdikcə artır.

## Təşkilat
Kultun bəzi nümayəndələrini "Meksika və ABŞ-nin ənənəvi Katolik kilsəsi" adlanan kilsə birləşdirir. Təsisçisi David Romodur. Bu təşkilatın ilk kilsəsi 1999-cu ildə meydana çıxmışdır.

## Mənbə
### İstinadlar

### Ədəbiyyat
* 

## Əlavə ədəbiyyat
### Akademik jurnallar

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Monoqrafiyalar, şeirlər və esselər

* 
* 
* 
* 
* 
* 
* 
* 
* 

## Xarici keçidlər

* La Santa Muerte, Full-length documentary about Santa Muerte, Spanish, English subtitles.
* Santa Muerte a photo essay from Mexico City
* Kingsbury, Kate and Chesnut, R. Andrew on Santa Muerte
* "La Santa Muerte, the Skeleton Saint article on Atlas Obscura
* Nuestra Santisima Muerte A documentary online
Kem Eyveri

**Kameron Eyveri** (, ) — avstraliyalı musiqiçi, müğənni və bəstəkar. Pond qrupunun üzvü və Tame Impala ilə əməkdaşlığı ilə tanınır. Həmçinin o, The Growl qrupunun solistidir.

## Həyatı
Şərqi Frimantlda anadan olan Eyveri, bir neçə illik Pertin şimalına köçdü; valideynləri ayrılana qədər 6 yaşına kimi Brum şəhərində yaşadı. 7 yaşında müvəqqəti olaraq Komoda məskunlaşdı və Collier İbtidai Məktəbində oxudu. O, heç vaxt məktəbə uyğun gəlmədiyini və "xordan başqa heç bir şeydə yaxşı olmadığını" dedi. Eyveri daha sonra anası və qardaşı Eliott ilə birlikdə Liminqdəki nənəsinin evində yaşamağa davam etdi.

Erkən yaşlarından Avstraliyanın peşəkar futbolçusu olmağa və AFL-də West Coast Eagles komandasında oynamağa can atırdı. Eyveri on altı yaşında gitara çalmağa, on yeddi yaşında isə mahnı yazmağa başladı; uşaq ikən arabir piano çalırdı. Gəncliyində blüz, soul musiqiçilərini xüsusilə Skip Ceyms və Son Hausu dinləyirdi.

## Karyerası
Eyveri əvvəlcə Red Shoes Boy qrupunun üzvü kimi fəaliyyətə başladı və müğənni Abbe May üçün təbil çaldı, daha sonra The Growl qrupunu yaratmaq üçün ayrıldı.

Bir dostunun sayəsində o, Tame Impala-nın solisti Kevin Parker ilə tanış oldu. Sonra Pert musiqi səhnəsinin bir hissəsi olacaq: Cey Vetson, Ceymi Terri və Co Rayan ilə birlikdə Pond-un qurucu üzvü oldu. Eyveri bir müddətdən sonra qrup üzvü və dostu Nik Albruk ilə yaşamağa davam etdi və Allbrook/Avery duetini yaratdı.

## Şəxsi həyatı
Eyveri 2018-ci ildə model Alisa Miller ilə ailə həyatı qurdu. 29 noyabr 2018-ci ildə Miller Instagram hesabı vasitəsilə cütlüyün ayrıldığını bildirdi.

## İstinadlar

## Xarici keçidlər
Mən, Erl və ölən qız (film)

**Mən, Erl və ölən qız** () — Cessi Endrüsün 2012-ci ildə yazdığı eyniadlı romandan əsaslanaraq çəkilən komediya-dram filmi. 2015-ci ildə Sandens film festivalında nümayiş olunan filmin rejissorluğunu Alfonso Qomes-Rehon, ssenarisini isə romanın müəllifi Cessi Endrüs yazıb. Rollarda Tomas Mann, Oliviya Kuk, RJ Cyler və Con Berntal çəkilib. Film aktyorluğa və ssenariyə görə tənqidçilər tərəfindən müsbət rəylər əldə edib.

## Süjet

Özünü marmota oxşadan 17 yaşlı Qreq Qeyns (Tomas Mann) Pittsburq Şenli Liseyində digər tələbələrlə sıx əlaqədən qaçan yuxarı sinif şagirdidir. O, tələbə yoldaşı və keçmiş uşaqlıq dostu Reyçel Kuşnerə (Oliviya Kuk) leykoz diaqnozu qoyulduğunu öyrənir və öz valideynləri (Nik Offerman və Konni Britton) tərəfindən onunla dostluq etməyə məcbur edilir.

## İstinadlar
Balaca günəş işığı (film, 2006)

**Balaca günəş işığı** () — 2006-cı il ABŞ istehsalı faciəvi komediya, yol fimi. Conatan Deyton və Valeri Faris birlikdə rejissorluğu ilə çəkilmiş filmdə, Qreq Kinnir, Stiv Kerell, Tonni Kollett, Pol Dano, Ebiqeyl Breslin və Alan Arkin rol alıb.

Filmin premyerası 20 yanvar 2006-cı ildə Sandens Film Festivalında baş tutdu və onun paylama hüquqları festival tarixində edilən ən böyük sövdələşmələrdən biri üçün Fox Searchlight Pictures tərəfindən satın alındı. Filmin ABŞ-da 26 iyul 2006-cı ildə məhdud buraxılışı var idi və daha sonra avqustun 18-dən başlayaraq daha geniş buraxılışa qədər genişləndi.

Balaca günəş işığı 101 milyon dollar qazanaraq kassa uğuru qazandı, əsasən aktyorluq, rejissorluq, ssenari və yumora görə tərifləndi. Film ən yaxşı film də daxil olmaqla dörd "Oskar" mükafatına namizəd olub. Arndt və Arkin müvafiq olaraq "Ən yaxşı orijinal ssenari" və "Ən yaxşı ikinci plan aktyoru" nominasiyalarını qazanıblar. Breslin ən yaxşı ikinci plan qadın roluna namizəd olub. O, həmçinin Ən Yaxşı Film üçün Müstəqil Ruh Mükafatını qazandı və bir çox başqa mükafatlar aldı. Film həmçinin Kino Filmində Aktyorlar Gildiyası Mükafatını qazandı.

## Süjet
Şeril Huver Nyu-Meksiko ştatının Albukerke şəhərində yaşayan iki uşaq anasıdır. Onun homoseksual qardaşı, işsiz elmi işçi Frenk intihara cəhd etdikdən sonra müvəqqəti olaraq ailəsi ilə birlikdə yaşayır. Şerilin həyat yoldaşı Riçard, motivasiya verən və həyat məşqçisi kimi karyera qurmağa çalışan A Tipli şəxsiyyətə sahib kişidir. Şerilin əvvəlki evliliyindən olan oğlu Dueyn , Nitsşe oxuyan yeniyetmədir və döyüş pilotu olmaq arzusunu həyata keçirənə qədər susmağa and içmişdir. Riçardın nalayiq atası Edvin, bu yaxınlarda qocalar evindən heroin istifadə etdiyinə görə qovulur və ailəsi ilə yaşamağa qayıdır. Riçard və Şerilin qızı, Huver ailəsinin ən kiçiyi olan Oliv, Edvin tərəfindən məşq edilən, gözəllik kraliçasıdır.

Oliv iki gün ərzində Kaliforniya ştatındakı Redondo-Biçdə keçiriləcək "Little Miss Sunshine" gözəllik müsabiqəsinə vəsiqə qazandığını öyrənir. Riçard, Şeril və Edvin ona dəstək olmaq istəyirlər, Frenk və Dueyn evdə tək qala bilməyəcəyi üçün onlar da ailə ilə birlikdə getməyə qərar verirlər. Pulları az olduğu üçün sarı Volkswagen mikroavtobusu ilə 800 mil yol səyahətinə çıxırlar.

## İstinadlar
Yol, qayıdış yolu

**Yol, qayıdış yolu** () — Nat Fakson və Cim Raş tərəfindən yazılıb, rejissorluğu edilən ABŞ istehsalı komediya-dram filmi. Film 14 yaşlı özünə qapalı yeniyetmədən bəhs edir, Dankan anası və onun sevgilisi olan şəxslə yay tətili üçün, Massaçusetsin Vearem qəsəbəsinə ziyarət edir. Rollarda Stiv Kerell, Toni Kolett, Cenni Ellison, Annasofiya Robb, Sem Rokuell, Maya Rudolf və başqaları çəkilib.

## İstinadlar
Amerikan qorxu hekayələri (teleserial, 2021)

**Amerikan qorxu hekayələri** () — Rayan Merfi və Bred Felçak tərəfindən FX kanalı üçün yaradılmış ABŞ istehsalı qorxu teleserialı. Serialın hər bir seriyasının məzmunu bir-birindən əlaqəsiz, aktyor heyəti isə fərqlidir. 15 iyul 2021-ci ildə premyerası baş tutan serial, Amerikan qorxu hekayəsi teleserialının spin-off seriyasıdır. Rollarda Mett Bomer, Seliya Finkelşteyn, Naomi Qrossman, Con Kerroll Linç, Çarlz Melton, Billi Lurd, Çad Ceyms Bukenen, Kodi Fern, Dilan Makdermott, Ceymi Bruyer, Denis O'Her, Mett Laski, Qaburi Sidibe, Maks Qrinfild, Ostin Buds, Set Qeybl, Rebekka Dayam, Kameron Kopertuet, Spenser Nevill, Teddi Sirs və başqaları çəkilib.

2021-ci ilin avqust ayında serialın ikinci mövsümünün 21 iyul 2022-ci ildə buraxılacağı məlum oldu. 

## Məzmun
Həftədə bir dəfə göstərilən epizodlar müxtəlif qorxu hekayələrindən bəhs edir.

Bəzi epizodlar *Amerikan qorxu hekayəsi* ilə bağlantılıdır. "Rubber(wo)Man Pt. 1 & 2" () və "Game Over" () *[[Amerikan qorxu hekayəsi: Qatil ev|Qatil ev]]* ilə, "Dollhouse" () isə *Şabaş* ilə əlaqəlidir.

## İstinadlar
İblis dənizi

**İblis dənizi**
Yapon balıqçılar Filippin dənizinin şimal hissəsində yerləşən Miyakecima adasının ətrafındakı (Tokiodan 128 km cənubda) Sakit okean sularını İblis dənizi adlandırıblar. Paranormal tədqiqatçılar gəmilər və təyyarələr müəmmalı şəkildə yox olduğuna görə bu zonanı Bermud üçbucağına bənzədirlər.
Ufoloji ədəbiyyatda İblis dənizində kabus-gəmilərinin və naməlum uçan obyektlərin göründüyünə dair iddialara rast gəlmək olar.

## İstinadlar